CELEX: 62011TN0657
Language: et
Date: 2011-12-21 00:00:00
Title: Kohtuasi T-657/11: 21. detsembril 2011 esitatud hagi — Technion — Israel Institute of Technology ja Technion Research & Development versus komisjon

10.3.2012   
            
            
               ET
            
            
               Euroopa Liidu Teataja
            
            
               C 73/28
            
         21. detsembril 2011 esitatud hagi — Technion — Israel Institute of Technology ja Technion Research & Development versus komisjon
   (Kohtuasi T-657/11)
   2012/C 73/56
   Kohtumenetluse keel: prantsuse
   
      Pooled
   
   
      Hagejad: Technion — Israel Institute of Technology (Haifa, Iisrael) ja Technion Research & Development Foundation Ltd (Haifa) (esindajad: advokaadid D. Grisay ja D. Piccininno)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               võtta vastu käesolev Euroopa Liidu toimimise lepingu artiklil 263 põhinev tühistamishagi;
            
         
               —
            
            
               tunnistada see vastuvõetavaks; ning
            
         
               —
            
            
               eelkõige tunnistada hagi põhjendatuks ja tühistada Euroopa Komisjoni infoühiskonna ja meedia peadirektoraadi 19. oktoobri 2011. aasta otsus;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitavad hagejad kaks väidet.
   
               1.
            
            
               Esimene väide, et tehtud on ilmne hindamisviga ja esitatud ebapiisav põhjendus, kuna 19. oktoobri 2011. aasta sissenõudekorraldus tugineb üksnes asjaoludele — nimelt auditiaruandele ja komisjoni otsusele tunnistada teatavad kulud abikõlbmatuks sellesama finantsauditi järelduste põhjal, mis käsitleb muuhulgas MOSAICA lepingu täitmist — mille põhjendatus ja paikapidavus on vaidlustatud kohtuasjas T-546/11: Technion — Israel Institute of Technology and Technion Research & Development vs. komisjon (1).
            
         
               2.
            
            
               Teine väide, et komisjon on rikkunud alusetu rikastumise keelu põhimõtet. Hagejad väidavad, et:
               
                           —
                        
                        
                           komisjon saaks lepingu alusel osutatud teenustest ja läbiviidud uuringutest kasu ilma nende eest maksmata, kui ta peaks tagasi nõudma summa, mis hõlmab kõiki teenuseid, mis TECHNION-i töötaja M. K. osutas MOSAICA lepingu raames;
                        
                     
                           —
                        
                        
                           hagejatel oleks õigus nõuda hüvitist MOSAICA lepingu raames osutatud teenustega seotud kulude eest;
                        
                     
                           —
                        
                        
                           tagasimaksmise korral jääksid hagejad ilma mitte ainult summast, mis vastab tegelikult osutatud teenustele, vaid neil tekiks ka täiendav kahju, kuna lisaks tagasimaksmisele peaksid nad kandma teenuste osutamisega seotud kulusid.
                        
                     
         
      (1)  ELT 2011, C 355, lk 28.